stanford-oval/wikipedia huggingface dataset:
דורמאמו
ביוגרפיה בדיונית > שנות ה-70

דורמאמו כורת ברית עם האל האסגארדי לוקי, אחיו המאומץ של תור, ומערים על שתי קבוצות גיבורי-העל האוונג'רס ודפנדרס להילחם אחת נגד השנייה על חזקתם של חלקי ממצא עתיק בשם "העין הרעה". העין מורכבת מחדש ומאפשרת לדורמאמו למזג את היקום שלו עם כל כוכבי יקום מארוול מבלי להפר את הנדר שלו. דורמאמו כולא את לוקי הבוגדני ומביס את יתר יריביו בקלות, למעט מכשפת השני. כאשר לוקי נמלט ומסיח את דעתו של דורמאמו, האוונג'רס מטילים כישוף על העין שגורם לה לשאוב את דורמאמו לתוכה. אולם, כתוצאה מכך לוקי מאבד את שפיות דעתו.
לאחר שדמותו של דורמאמו נראתה בפלאשבק, הוא מצליח לשלב את עצמו בחזרה בתוך יקום מארוול ואט אט מחזק מחדש את כוחו. יחד עם אחותו אומאר, הוא לוכד את האלה הבכירה גאיה ומחפש לנקום במכשפת השני בכך שהוא חוטף אותה מחתונתה עם ויז'ן האנדרואיד. אחרי שמכשפת השני מסירה את החום שנדרש עבור התחדשותו של דורמאמו, נראה שהוא מסכים לעזוב חזרה לממלכתו. למעשה, דורמאמו אינו מרגיש מחויב לשמור על הנדר שלו משום שהוא אינו חייב למכשפת השני טובות, וכמעט מיידית מתכנן ניסיונות חוזרים להשמיד את דוקטור סטריינג' ואת קליאה. הוא נבגד בידי קליאה, שגונבת את כוחותיו ובכך מאפשרת לו להיות מגורש מכדור הארץ.
דורמאמו מערים על דוקטור סטריינג' להילחם גם בגוסט ריידר וגם בצייד הראשים, וזאת מתוך ניסיון כושל להרוג אותו. בנוסף, הוא מופיע בסיפור שמתרחש ביקום חלופי.
ביוגרפיה בדיונית > שנות ה-80

דורמאמו משמש כשליחו של לורד הכאוס כאשר הוא משחק משחק קוסמי גורלי של שחמט עם אודין, אבי האלים הנורדים על האיזון בין סדר לכאוס ביקום. אומאר מנסה להטות את המשחק לטובת אחיה באמצעות הפעלת מניפולציה על תור, אך המשחק מסתיים לבסוף בתיקו כששני הצדדים מגלים זאת.
סוכנו של דורמאמו, ברון מורדו, נוסע בזמן ללונדון של שנת 1943, שם הוא מתחבר לאריסטוקרטים ויקונט קראולר וסר אנתוני בסקרוויל. דורמאמו משתלט על קראולר, ומתחיל לעבור למישור הארצי דרך ספיגת אנרגיות כתוצאה מהרס מלחמת העולם השנייה. אולם בסופו של דבר הוא מגורש בידי דוקטור סטריינג'.
הדמות מופיעה מחדש במהלך אירועי אינפרנו. בסיפור זה, דוקטור סטריינג' מחלים לאחר עימות מפרך עם שומא-גוראת' ועובר תוך כדי דרך מספר ממלכות מיסטיות. הדבר מאפשר לדורמאמו להתחבר אל אויבו ולהשתלט על גופו, ובכך לעקוף את הנדר שאוסר עליו להיכנס ישירות לממלכת הארץ. הוא מזמן מכשפים חוץ-ממדיים כדי שישמשו כסגניו ונשבע לשרוף את "השמימיים" ולהחליפם ככוח השליט הבלעדי על היקום. אולם, דעתו מוסחת בידי קליאה וסטריינג' (שתודעתו השתלטה על חולדה), בזמן שבעלת בריתם - המכשפת טופז - מגרשת את נוכחותו מכדור הארץ.
ביוגרפיה בדיונית > שנות ה-90

הדמות מתגשמת מחדש ומשיגה שליטה על הממד האפל על ידי כך שהיא חותרת תחת רצונה של קליאה ומזמנת את הוריה, אומאר ואוריני, חזרה מהגלות. אולם, אומאר וברון מורדו מחליטים לחבור אל קליאה ודוקטור סטריינג'. כתגובה, דורמאמו הזועם מאיים להשמיד את הממד האפל, אך אומאר משכנעת אותו לקבל הצעת פשרה כשליט תת-ממלכה, בעוד ששלטונה של קליאה יעבור לאומאר, עם מורדו כבן זוגה. קליאה מוותרת על כס השלטון, וזאת כפתרון זמני לאובדן אנשיה, אך מבטיחה לחזור אם אומאר תנהל שלטון רודני. דורמאמו מבין שהערימו עליו, והוא נכלא כשליט הממלכה של המפלצות חסרי הבינה.
לאחר שתי הופעות קצרות, דורמאמו מפתה את אחייניתו קליאה תחת מסווה של ישות אנרגיה בין-ממדית כדי לאסוף אנרגיות מיסטיות מאדוני השאול ולהדיח את אמה. הדבר משחרר את דורמאמו כדי שיוכל לתבוע את ממלכתו בחזרה. הוא שואב את אומאר ואת מורדו לתוך עצמו וצובר כוח רב. באופן חסר רחמים הוא משמיד את יתר הישויות האנרגטיות.
דוקטור סטריינג', שכוחו הוחלש ללא תמיכה מהכוחות העליונים, מתעמת עם דורמאמו יחד עם בני בריתו הגולש הכסוף, הענק הירוק וגוסט ריידר, אך כוחותיהם המשולבים אינם משתווים לדורמאמו, שהותקף בשכרון חושים עקב כוחו העצום והרגשת הניצחון שלו. סטריינג' עורך מסע לתוך ישותו של דורמאמו ומשתמש בעין של אגאמוטו כדי להסיר ממנו את אשליית שגעון האלוהות שלו. מתוך ניסיון נואש להכניס בו הגיון, הוא גורם לו להבין שצמאונו לכאוס, כוח וכיבוש אינם ראויים לישות במעמדו. דורמאמו מושפע מכך לרגע קצר, ואף נראה שהובס, אך מתברר שמדובר באשליה. הנבל מתרברב בעובדה שלא הראה אפילו עשירית מכוחו האמיתי, אך כעת הוא מבין ששלטונו על יקום עלוב אחד הוא מעבר למעמדו ושיש לו עכשיו שאיפות נעלות ומעניינות יותר.
הדמות מבחינה כאשר קבוצת שומרי הגלקסיה המקורית עושה את דרכה מהמאה ה-31 של יקום חלופי לתוך יקום מארוול. מטבע סקרנותו, דורמאמו עוקב אחריהם חזרה לממד שלהם ומתמזג עם המקביל שלו מאותו יקום. כוחו מוכפל לאין שיעור, והוא מתקיף את המפקדה שלהם בדרישה שדוקטור סטריינג' של אותו יקום יתעמת מולו. סטריינג' - שנקרא ביקום זה "העתיק" - מגיע יחד עם חניכו קרוגר, ונלחם בדורמאמו בעזרתם של שומרי הגלקסיה, השומרים הגלקטיים והישות הקוסמית שידועה בשם כוח הפניקס. דורמאמו הורג את סטריינג' המבוגר וכמעט מביס את יריביו, אך קרוגאר מזמן את רוחו של סטריינג' ומתעל את כוחותיהם של כולם כדי לגרש את דורמאמו לממד שלו.
דורמאמו מופיע גם בסיפור "מסע הצלב האינסופי" בתור הכוח המניע שמאחורי ההתקפה על האלה. במהלך סיפור "מעוף העצמות", הוא התגלה כגורמן של מספר בעירות ספונטניות של פושעים, וכן התקפתו של בן ברית לסטריינג' בידי אנשי כת.
ביוגרפיה בדיונית > שנות ה-2000

דורמאמו משתמש באדון השדים שטניש (שמתברר כיצירתו) ובמכשף ניקולס סקראץ' כדי להוביל את צבאו וללכוד את חמשת מקומות השאול הבין-ממדיים, במזימה אולטימטיבית לכבוש את כל החיים והחיים לאחר המוות. אולם, מזימתו מסוכלת כאשר הלקאט אוספת את כל כוחות השאול ומסירה כל נוכחות של להבה מיסטית כדי להחליש את הישות הדמונית. דורמאמו גם חובר לשד מפיסטו כדי לסלק את הכוחות התוקפים מהממדים מהם הגיעו.
דורמאמו שולח צבא של חסרי בינה להתקיף את העיר ניו יורק, ומשתמש בעורמתו הרבה כדי לגרום להם לשלב אנרגיות מממדים אחרים במטרה לסלק את חסרי הבינה, ובאופן עקיף לזמן אותו. דוקטור סטריינג' מתעמת איתו בקרב, ושולח את ספיידרמן חזרה לנקודה קריטית בזמן ולעצור את אויבו מלהיכנס לתוך יקום מארוול. ספיידרמן מזהיר את גיבורי הארץ שלא להתעמת עם חסרי הבינה, מספיק זמן כדי שסטריינג' יופיע ויגרש אותם מבלי לזמן את דורמאמו.
למרות הכל, דורמאמו חוזר, כשהוא מקושר כעת בקשר סימביוטי עם אומאר. הם מבקשים להקים מועצה מפקחת על כלל-הממדים, כשסטריינג' ונייטמר נמנים בין חבריה, כדי להכות בגיבורי הארץ בטרם עת כנשק להשמדה המונית. הקמתה של המועצה נכשלת. דורמאמו אוכל את מרבית חבריה ואומאר הופכת את היתר לג'לי צווח וחסר בינה. הצמד מתקיף גם אווטאר של הישות אטרניטי ומשתמשים בכוח שצברו כדי לעצב את היקום בצלמם. כמה מחברי הדפנדרס המקוריים מתאחדים כדי לעצור את השניים (סטריינג', הענק הירוק ונאמור). דורמאמו נסוג כאשר אומאר גונבת את כוחו. בהמשך, הדמות מופיעה בקצרה בסיפור בו סטריינג' נזכר בעברו.
תחת מעטה הצללים, דורמאמו מעצים את כוחו של הפושע שידוע בכינוי הברדס, אשר מקים לתחייה צבא של נבלי-על מתים. כשהברדס מבקש לדעת משטאנה מיהו אותו אחד שהעצים את כוחותיו, היא אומרת שדורמאמו נפטר מאחותו.
הדמות משתלטת על וירוס זומבים שהשמיד את ארץ-2149, וכן מנצל את העובדה שדוקטור סטריינג' איבד את התואר של מכשף-העל. בסופו של דבר, סטריינג' מגרש את השפעתו מהברדס ביחד עם דיימון הלסטרום ודוקטור וודו..
הערות שוליים

↑  Top 100 Villains: #56 - Dormammu
↑  Strange Tales #111, August 1963
↑  Strange Tales #126-127, November-December 1964
↑  Strange Tales #130-141, March 1965-January 1966
↑  Strange Tales #146, July 1966
↑  Doctor strange #171-173, August-October 1968
↑  Avengers #115-118, September-December 1973
↑  Doctor Strange Vol.2 #3, September 1974
↑  Doctor Strange Vol.2 #6-7, February-April 1975
↑  Giant-Size Avengers #4, June 1975
↑  Doctor Strange Vol.2 #8-9, June-August 1975
↑  Ghost Rider Vol.3 #30-31, June-August 1978
↑  What If...? #18, December 1979
↑  Thor Annual #9, November 1981
↑  Doctor Strange Vol.2 #49-51, October 1981-February 1982
↑  Doctor Strange, Sorcerer Supreme #1-2, November 1988-January 1989
↑  Doctor Strange, Sorcerer Supreme #21-24, October-December 1990
↑  Doctor Strange, Sorcerer Supreme #28, April 1991
↑  Doctor Strange, Sorcerer Supreme Annual #3
↑  Doctor Strange, Sorcerer Supreme #48-50, December 1992-February 1993
↑  Guardians of the Galaxy #34-36, March-May 1993
↑  Doctor Strange, Sorcerer Supreme #55, July 1993
↑  Doctor Strange Vol.3 #1-4, February-May 1999
↑  Hellcat #1-3, September-November 2000
↑  Magik Vol.2 #1-4, December 2000-March 2001
↑  Amazing Spider-Man Vol.2 #57-58, November 2003
↑  Defenders Vol.3 #1-5, September 2005-January 2006
↑  Doctor Strange: The Oath #1-5, December 2006-April 2007
↑  New Avengers #46, February 2009
↑  Dark Reign: The Hood #3, 2009
↑  Marvel Zombies Vol.4 #2, July 2009
↑  New Avengers #51-54, May-August 2009
הארמייה השלישית (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  ארמייה
 אירועים ותאריכים
 תקופת הפעילות:  1915–1918 (כ־3 שנים)
 מלחמות:  מלחמת העולם הראשונה
 פיקוד
 דרגת המפקד:   גנרל
 מפקדים
הארמייה השלישית של הצבא הבריטי הייתה ארמייה בריטית שפעלה במלחמת העולם הראשונה.
היסטוריה

ב-13 ביולי 1915 הוקמה הארמייה השלישית, בעקבות גידולו של חיל המשלוח הבריטי. הארמייה נפרסה דרומית לארמייה הצרפתית העשירית, והייתה מנותקת משאר הכוחות הבריטיים, עד לאחר קרב ורדן, שאז נפרסה הארמייה הצרפתית העשירית באזור אחר, והארמייה הבריטית הרביעית נפרסה במקומה. הארמייה לחמה בקרב על הסום, בקרב קמברה, בקרב אראס, בקרב פשנדל, בקרב אמיין, ובמתקפת מאה הימים.
מפקדים

גנרל צ'ארלס קרמייקל מונרו (13 ביולי 1915 - 23 באוקטובר 1915)
גנרל אדמונד אלנבי (23 באוקטובר 1915 - 9 ביוני 1917)
גנרל ג'וליאן בינג (9 ביוני 1917 - 11 בנובמבר 1918)
ראו גם

החזית המערבית במלחמת העולם הראשונה
הארמייה השלישית (האימפריה האוסטרו-הונגרית)

|  פרטים |
| --- | --- |
 מדינה:  האימפריה האוסטרו-הונגרית האימפריה האוסטרו-הונגרית
 שיוך:   הצבא האוסטרו-הונגרי
 סוג:  ארמייה
 אירועים ותאריכים
 תקופת הפעילות:  1914–1918 (כ־4 שנים)
 מלחמות:  מלחמת העולם הראשונה
 פיקוד
 מפקדים
 
הארמייה השלישית של הצבא האוסטרו-הונגרי, הייתה ארמייה אוסטרו-הונגרית שפעלה במלחמת העולם הראשונה.
היסטוריה

הארמייה השלישית הוקמה בפרוץ מלחמת העולם הראשונה, ולמפקדה מונה רודולף פון ברודרמן. הארמייה נפרסה בחזית המזרחית, ותפקדה בצורה כושלת בקרב גליציה. עקב כך הוחלף פון ברודרמן בסבטוזר בורוייביץ'. הארמייה נכשלה בניסיונה לחלץ את הכוחות הנצורים במהלך המצור על פשמישל. הארמייה הועברה לבלקן במהלך שנת 1915, ולקחה חלק פעיל בפלישה השנייה לסרביה ומונטנגרו. לאחר הניצחון הועברה הארמייה לחזית האיטלקית ולקחה חלק בקרב אסיאגו בשנת 1916. לקראת סוף השנה הוחזרה הארמייה לחזית הרוסית ולחמה שם עד שפורקה ב-1918.
מפקדים

גנרל חיל הפרשים רודולף פון ברודרמן (אוגוסט 1914 - 3 בספטמבר 1914)
גנרל חיל הרגלים סבטוזר בורוייביץ' (3 בספטמבר 1914 - 25 במאי 1915)
פלדצויגמייסטר פאול פואהלו פון ברלוג (25 במאי 1915 - 10 ביוני 1915)
גנרל חיל הפרשים קרל טרשצ'יאנסקי פון נאדוש (10 ביוני 1915 - 27 בספטמבר 1915)
גנרל אוברסט הרמן קבש (27 בספטמבר 1915 - 20 באוקטובר 1916)
גנרל אוברסט קרל פון קירשבאך אאוף לאוטרבאך (20 באוקטובר 1916 - 5 במרץ 1917)
גנרל אוברסט קרל טרשצ'יאנסקי פון נאדוש (5 במרץ 1917 - 12 ביולי 1917)
גנרל אוברסט קרל קריטק (12 ביולי 1917 - 12 בינואר 1918)
ראו גם

החזית המזרחית במלחמת העולם הראשונה
החזית האיטלקית במלחמת העולם הראשונה
היינריך פון אופטרדינגן

הלנדגראף הרמן הראשון מתורינגיה, בת זוגו סופיה, המינזינגרים המתמודדים וקלינגזור פון אונגרלנט, קודקס מאנסה, 1305–1315 לערך.
הַיְנְרִיךְ פוֹן אוֹפְטֶרְדִינְגֶן (בגרמנית: Heinrich von Ofterdingen) היה דמות אגדית של משורר לירי ומינזינגר גרמני מתקופת שיא ימי הביניים, המוזכרת במסורת הספרותית על זנגרקריג (מלחמת המשוררים) בטירת וארטבורג. דמותו הופיעה לימים גם ברומן פרגמנטי מאת נובאליס בשם "היינריך פון אופטרדינגן" משנת 1800 ובנובלה "מאבק המשורר" מאת א.ת.א. הופמן מ-1818.
מקורות על דמותו

הפירסטנלוב (שיר שבח לנסיך) בן 24 הבתים על זנגרקריג מתאר את התמודדותו של היינריך עם זמרים מפורסמים אחרים, כמו ולטר פון דר פוגלוויידה, ריינמאר פון צווטר ווולפרם פון אשנבך בנוכחותו של הלנדגראף של תורינגיה. לאחר שהוא מנוצח הוא מקבל רשות לזמן את המכשף האגדי קלינגזור פון אונגרלנט לעזרתו.
מספר גרסאות של הזנגרקריג, בשינויים מסוימים, הופיעו בכתבי יד לשירה, כגון קודקס מאנסה. עוד בימי הביניים תואר הזנגרקריג כאירוע היסטורי, למשל על ידי דיטריך מאפולדה. הגרסה הוולגטית המאוחרת של השיר על המלך לאורין ודמותו של דיטריך פון ברן מייחסת את כתיבת השיר להיינריך.
לאחר שהזנגרקריג פורסם שוב על ידי הסופר השווייצרי יוהאן יאקוב בודמר במאה ה-18, הפך סיפור ימי ביניימי זה על שירה וחברה פופולרי בקרב סופרים רומנטיים. היינריך פון אופטרדינגן נודע בעיקר בזכות הרומן של נובאליס שפורסם ב-1802, והתגלמותו באופרה טנהויזר מאת ריכרד וגנר, התלכדה עם אגדת טנהויזר של ימי הביניים המאוחרים, שילוב שנוצר על ידי כריסטיאן תאודור לודוויג לוקאס בספרו "על מלחמת וארטבורג" מ-1838. הרומן של נובאליס הכיל גם את סמל הפרח הכחול, שהפך לסמל מפתח ברומנטיקה. בתחילת המאה ה-20 תיארו סופרים גרמנים לאומנים את היינריך כמגן השירה הגרמנית האמיתית ואף כמחבר של שירת הניבלונגים.
הערות שוליים

↑  "אופטרדינגן, היינריך פון", האנציקלופדיה העברית (כרך ב, עמ' 66), חברה להוצאת אנציקלופדיות, תשי"א.
| --- | --- |
בקרת זהויות :  NLI: 987007592633905171  GND: 4115416-2  VIAF: 179792839   WorldCat (עם VIAF): 179792839
הארמייה השלישית (האימפריה היפנית)

| --- | --- |
תותחנים של הארמייה השלישית מפגיזים את פורט ארתור במהלך מלחמת רוסיה–יפן
תותחנים של הארמייה השלישית מפגיזים את פורט ארתור במהלך מלחמת רוסיה–יפן
 פרטים
 מדינה:  יפן האימפריה היפנית
 שיוך:  הצבא הקיסרי היפני הצבא היפני הקיסרי
 סוג:  ארמייה
 אירועים ותאריכים
 תקופת הפעילות:  1 במאי 1904 – 16 באוגוסט 1945 (41 שנים)
 מקים היחידה:  נוגי מאראסוקה
 מלחמות:  מלחמת רוסיה–יפן מלחמת העולם השנייה
 פיקוד
 מפקדים
הארמייה השלישית (ביפנית: 第3軍) הייתה ארמייה של הצבא היפני הקיסרי.
היסטוריה

הארמייה השלישית של הצבא היפני הקיסרי הוקמה לראשונה ב-1 במאי 1904 במהלך מלחמת רוסיה–יפן בפיקודו של הגנרל נוגי מאראסוקה. בשלבים הראשונים של המלחמה, המשימה העיקרית שלה הייתה הטלת מצור על הנמל הרוסי פורט ארתור חיל המצב של פורט ארתור כלל 18,000 חיילים, מספר דומה של מלחים ויותר מ-20,000 אזרחים רובם סינים. לצורך הגנה על העיר מוקמו במקומם רק 116 מתוך 552 התותחים כשמתוכם רק 8 מוקמו בכיוון הים. עם תחילת המצור על פורט ארתור, היו כ-47,000 איש זמינים להגנה על המקום. מולם ריכזו היפנים בין 80,000 ל-150,000 חיילים. ב-2 בינואר 1905 הושלם המצור והעיר נכבשה. לאחר מכן הועברה הארמייה השלישית לגזרה הצפונית, שבה לקחה תפקיד מכריע בניצחון היפני המכריע בקרב מוקדן בשלבים האחרונים של המלחמה. לאחר שהמלחמה הסתיימה בניצחון יפני פורקה הארמייה השלישית.
הארמייה השלישית הוקמה שוב ב-13 בינואר 1938, במנצ'וריה ויחד עם הארמייה החמישית, הארמייה ה-30, הארמייה ה-44, הארמייה הרביעית, והארמייה ה-34, שימשה כחיל מצב נגד פלישה אפשרית של הצבא האדום למנצ'וריה. ביולי 1942 נכללה בתוך צבא קוואנטונג. זירה זו התבררה בהדרגה כשקטה, הסובייטים כיבדו את הסכם הנייטרליות הסובייטי-יפני. אולם זירות אחרות של מלחמת העולם השנייה החלו להתגלות כנוטות לרעת היפנים, ועל כן חלק מהיחידות של הארמייה השלישית הועברו לזירות אחרות.
ב-9 באוגוסט 1945 פתחה ברית המועצות במבצע סערת אוגוסט, במהלכו פלש הצבא האדום למנצ'וריה, מונגוליה, סחלין, איי קוריל וקוריאה. הכוח היפני באזור כלל 1,217,000 חיילים, אך מרבית החיילים היו מגויסים חדשים, שחסרו ניסיון וציוד, והיו מאומנים בעיקר בלחימת אנטי-גרילה והגנה על הגבול, ולא עמדו בפני הפלישה המסיבית של כוחות השריון וחיל רגלים ממוכן של הסובייטים, שריכזו 1,577,225 לוחמים. הצבא היפני המאולתר התפרק תוך 3 שבועות מול הכוח הרוסי העדיף, הארמייה השלישית נאלצה לחזור מעמדותיה במחוז ג'ילין לגבול קוריאה. ב-16 באוגוסט 1945, יום לאחר הודעתו של הקיסר הירוהיטו על כניעת יפן, הורה מפקד הכוחות היפניים באזור אוטוזו יאמאדה לחייליו להיכנע. הצבא היפני הקיסרי פורק בידי בעלות הברית, ובכלל זה הארמייה השלישית.
מפקדים > הקמה ראשונה

גנרל נוגי מאראסוקה (1 במאי 1904 - ינואר 1906)
מפקדים > הקמה שנייה

גנרל אוטוזו יאמאדה (13 בינואר 1938 - 10 בדצמבר 1938)
גנרל הייהו טאדה (10 בדצמבר 1938 - 12 בספטמבר 1939)
גנרל קאמאזו סוטאקה (12 בספטמבר 1939 - 1 במרץ 1941)
גנרל מאסאקזו קאוואדה (1 במרץ 1941 - 17 באוגוסט 1942)
לוטננט גנרל איטארו אוקאימה (17 באוגוסט 1942 - 7 בפברואר 1944)
לוטננט גנרל הירושי נאמאטו (7 בפברואר 1944 - 22 בנובמבר 1944)
נוראקאמי קאיסקו (22 בנובמבר 1944 - 16 באוגוסט 1945)
דיסקוגרפיה של Twenty One Pilots

| דיסקוגרפיה של Twenty One Pilots |
| --- | --- |
  חברי הלהקה בבנגקוק בשנת 2015
 אלבומי אולפן ↙:  6
 מיני-אלבומים ↙:  5
 סינגלים ↙:  11
 וידאו קליפים ↙:  17
הלהקה האמריקנית Twenty One Pilots הוציאה לאור 6 אלבומי אולפן, שישה מיני אלבומים, אחד עשר סינגלים ושבעה עשר וידאו קליפים.
אלבומים > אלבומי אולפן

| אלבום | פרטי אלבום | מיקומי שיא> ארצות הברית | מיקומי שיא> אוסטרליה | מיקומי שיא> קנדה | מיקומי שיא> ‏בלגיה | מיקומי שיא> ‏גרמניה | מיקומי שיא> ‏יפן | מיקומי שיא> ‏הולנד | מיקומי שיא> ניו זילנד | מיקומי שיא> שווייץ | מיקומי שיא> בריטניה | תואר | מכירות |
| --- | --- | --- | --- | --- | --- | --- | --- | --- | --- | --- | --- | --- | --- |
| Twenty One Pilots |  יצא לאור: 29 בדצמבר 2009  חברת תקליטים: עצמי  פורמט: CD‏, הורדה דיגיטלית | 141 | — | — | — | — | — | — | — | — | — |  |  |
| Regional at Best |  יצא לאור: 8 ביולי 2011  חברת תקליטים: עצמי  פורמט: CD‏, הורדה דיגיטלית | — | — | — | — | — | — | — | — | — | — |  |  |
| Vessel |  יצא לאור: 8 בינואר 2013  חברת תקליטים: Fueled by Ramen  פורמט: CD‏, LP‏, הורדה דיגיטלית | 21 | — | 62 | — | — | 62 | 97 | — | — | 92 |  |  |
| Blurryface |  יצא לאור: 19 במאי 2015  חברת תקליטים: Fueled by Ramen  פורמט: CD‏, CS‏, LP‏, הורדה דיגיטלית | 1 | 11 | 4 | 61 | 66 | 61 | 36 | 11 | 86 | 14 |  RIAA:‏ Gold  MC:‏ Gold |  ארצות הברית: 592,000 |
| Trench |  יצא לאור: 5 באוקטובר 2018  חברת תקליטים: Fueled by Ramen  פורמט: CD‏, CS‏, LP‏, הורדה דיגיטלית | 2 | 1 | 2 | 7 |  |  |  |  |  |  |  |  |
| Scaled And Icy |  יצא לאור: 21 במאי 2021  חברת תקליטים: Fueled by Ramen  פורמט: CD‏, CS‏, LP‏, הורדה דיגיטלית | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך | יפורסם בהמשך |
מיני אלבומים > רשימת המיני אלבומים של הלהקה

| אלבום | פרטי אלבום |
| --- | --- |
Three Songs:  יצא לאור: 17 ביולי 2012  חברת תקליטים: Fueled by Ramen  פורמט: הורדה דיגיטלית
Migraine:  יצא לאור: 14 ביוני 2013  חברת תקליטים: Fueled by Ramen  פורמט: הורדה דיגיטלית
Holding On to You:  יצא לאור: 16 באוגוסט 2013  חברת תקליטים: Fueled by Ramen  פורמט: הורדה דיגיטלית
Quiet Is Viølent:  יצא לאור: 1 באוגוסט 2014 (אוסטרליה)  חברת תקליטים: Fueled by Ramen  פורמט: CD‏, הורדה דיגיטלית
The LC LP:  יצא לאור: 18 באפריל 2015  חברת תקליטים: Fueled by Ramen  פורמט: CD‏, vinyl‏ "12
TOPxMM:  יצא לאור: 19 בדצמבר 2016  חברת תקליטים: Fueled by Ramen  פורמט: הורדה דיגיטלית, cd
סינגלים > רשימת הסינגלים, עם מיקומם במצעדים ובנוסף השנה והאלבום שאליהם הם שייכים

| שנה | סינגל | מיקומי שיא> ארצות הברית | מיקומי שיא> ‏ארצות הברית .Alt | מיקומי שיא> ארצות הברית Digital | מיקומי שיא> ארצות הברית Rock | מיקומי שיא> ‏בלגיה | מיקומי שיא> קנדה | מיקומי שיא> ‏יפן | מיקומי שיא> ‏גרמניה | מיקומי שיא> שווייץ | מיקומי שיא> בריטניה | תואר | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Holding on to You | — | 10 | — | 33 | — | — | — | — | — | — | RIAA:‏ Gold | Vessel |
| 2012 | Guns for Hands | — | — | — | — | — | — | 21 | — | — | — |  | Vessel |
| 2013 | Lovely | — | — | — | — | — | — | 67 | — | — | — |  | Vessel |
| 2013 | House of Gold | — | 10 | — | 38 | — | — | — | — | — | — | RIAA:‏ Gold | Vessel |
| 2014 | Car Radio | — | 28 | — | 20 | — | — | — | — | — | — | RIAA:‏ Gold | Vessel |
| 2015 | Fairly Local | 84 | — | 26 | 8 | — | — | — | — | — | — |  | Blurryface |
| 2015 | Tear in My Heart | 82 | 2 | 38 | 6 | — | 88 | 68 | — | — | — | RIAA:‏ Gold | Blurryface |
| 2015 | Stressed Out | 3 | 1 | 2 | 1 | 37 | 3 | — | 18 | 14 | 34 | RIAA:‏ Platinum   MC:‏ Gold | Blurryface |
| 2015 | Lane Boy | — | — | — | 28 | — | — | — | — | — | — |  | Blurryface |
| 2015 | Ride | — | 16 | — | 10 | — | — | — | — | — | — |  | Blurryface |
סינגלים אחרים שדורגו במצעדים

| שנה | סינגל | מיקומי שיא> ארצות הברית Rock | אלבום |
| --- | --- | --- | --- |
| 2015 | "Heavydirtysoul" | 29 | Blurryface |
| 2015 | "Polarize" | 31 | Blurryface |
| 2015 | "The Judge" | 32 | Blurryface |
| 2015 | "Doubt" | 32 | Blurryface |
| 2015 | "Message Man" | 35 | Blurryface |
| 2015 | "Goner" | 37 | Blurryface |
| 2015 | "We Don't Believe What's on TV" | 39 | Blurryface |
וידאו-קליפים

| שנה | סינגל | במאי | אלבום | וידאו |
| --- | --- | --- | --- | --- |
| 2012 | "Holding on to You" | ג'ורדן בהט | Regional at Best   Vessel | וידאו |
| 2012 | "House of Gold" | ווארן קומרס | Regional at Best   Vessel | וידאו |
| 2013 | "Guns for Hands" | מארק אשלמן | Regional at Best   Vessel | וידאו |
| 2013 | "Car Radio" | מארק אשלמן | Regional at Best   Vessel | וידאו |
| 2013 | "House of Gold" | ווארן קומרס | Vessel | וידאו |
| 2013 | "Migraine" | מארק אשלמן | Vessel | וידאו |
| 2013 | "Truce" | מארק אשלמן | Vessel | וידאו |
| 2014 | "Ode to Sleep" | מארק אשלמן | Vessel | וידאו |
| 2015 | "Fairly Local" | מארק אשלמן | Blurryface | וידאו |
| 2015 | "Tear in My Heart" | מארק קלספלד | Blurryface | וידאו |
| 2015 | "Stressed Out" | מארק אשלמן | Blurryface | וידאו |
| 2015 | "Lane Boy" | מארק אשלמן | Blurryface | וידאו |
| 2015 | "Ride" | מארק אשלמן | Blurryface | וידאו |
הופעות אחרות > קאברים

| שנה | סינגל | ביצוע מקורי | וידאו |
| --- | --- | --- | --- |
| 2011 | Jar of Hearts | כריסטינה פרי | וידאו |
| 2012 | Can't Help Falling in Love | אלביס פרסלי | וידאו |
| 2014 | Mad World | Tears for Fears | וידאו |
| 2016 | Cancer | My Chemical Romance |  |
הופעות אחרות > שירים אחרים

| שנה | סינגל | וידאו |
| --- | --- | --- |
| 2009 | "Time to Say Goodbye" |  |
| 2009 | "Two" |  |
| 2010 | "Save" |  |
| 2012 | "Goner" | וידאו |
| Twenty One Pilots |
| --- | --- | --- |
טיילר ג'וזף • ג'וש דאן
ניק תומאס • כריס סליח
| אלבומי אולפן | Twenty One Pilots •‏ Regional at Best •‏ Vessel •‏ Blurryface •‏ Trench •‏ Scaled And Icy •‏ Clancy |  |
| סינגלים | Holding on to You •‏ Guns for Hands •‏ Lovely •‏ House of Gold •‏ Fake You Out •‏ Car Radio •‏ Fairly Local •‏ Tear in My Heart •‏ Stressed Out •‏ Lane Boy •‏ Ride •‏ Heathens •‏ Heavydirtysoul •‏ Jumpsuit •‏ Nico and the Niners •‏ Levitate •‏ My Blood •‏ Chlorine •‏ The Hype •‏ Level of Concern •‏ Christmas Saves the Year •‏ Shy Away |  |
דיסקוגרפיה של Twenty One Pilots
האש בראונס

| --- | --- |

 
 מאכלים
 סוג:  מנה על בסיס תפוח אדמה 
 מוצא:  ארצות הברית 
 מרכיבים עיקריים:  תפוח אדמה 
 
האש בראונס בארוחת בוקר, לצד ביצים ובייקון
האש בראונס (באנגלית: Hash browns) היא צורת הכנה פשוטה של תפוחי אדמה חתוכים מטוגנים, מהמטבח הבריטי והאמריקאי. תפוחי האדמה יכולים להיות קצוצים, מגוררים, חתוכים לרצועות או לקוביות. בחלק מהתרבויות, השם מתייחס לכל אחד מחיתוכים אלו ובחלק מהתרבויות רק לחיתוך ספציפי.
האש בראונס פופולרים בדיינרים בצפון אמריקה. בדרך כלל מלווים המבורגר (כשהם בחיתוך הום פרייס), או ארוחת בוקר. בחלקים מסוימים של בריטניה האש בראונס הם שאריות מחית תפוחי אדמה מטוגנות.
השם האש בראון הוא קיצור ל-hashed brown potatoes, כלומר, תפוחי אדמה קצוצים מושחמים.
ראו גם

לביבה
רושטי
טוגנים
דייוויד קוקס

| --- | --- |

ויליאם רדקליף, דיוקן של דייוויד קוקס, 1856
 לידה:  29 באפריל 1783 ברמינגהאם, ממלכת בריטניה הגדולה 
 פטירה:  7 ביוני 1859 (בגיל 76) ברמינגהאם, הממלכה המאוחדת של בריטניה הגדולה ואירלנד 
 מקום קבורה:  בית הקברות וסט נורווד 
 תחום יצירה:  ציור נוף 
 יצירות ידועות:  Windmill. Verso: Foliage (?) 
 צאצאים:  דייוויד קוקס 
 
דייוויד קוקס (באנגלית: David Cox‏; 29 באפריל 1783 – 7 ביוני 1859) היה צייר נוף אנגלי, אחד החברים החשובים ביותר בבית הספר לאמני הנוף בברמינגהאם ומבשר מוקדם של האימפרסיוניזם. הוא נחשב לאחד מגדולי ציירי הנוף האנגלים, ודמות מרכזית של תור הזהב של צבעי המים האנגלים.
בנו, דייוויד קוקס (הבן) (1809–1885), היה גם הוא אמן מצליח.
ביוגרפיה > ראשית חייו

קוקס נולד ב־29 באפריל 1783 בפרבר תעשייתי של ברמינגהאם. אביו היה נפח ומסגר שידוע מעט מאוד עליו, הוא סיפק פריטים כמו כידונים וחביות לסוחרי נשק בברמינגהאם. אמו של קוקס הייתה בתו של חקלאי וטוחן ממזרח לברמינגהאם. ביוגרפים מוקדמים מתעדים כי "הייתה לה השכלה טובה יותר מאביו, והייתה אשה בעלת אינטליגנציה גבוהה ואופי מרשים." קוקס היה אמור בתחילה ללכת בעקבות אביו כסוחר במתכות, אך חוסר הכוח הפיזי שלו הביא את משפחתו לתת לו הזדמנויות לפתח את התעניינותו באמנות, לאחר שהתברר לראשונה שקוקס הצעיר החל לצייר עפיפוני נייר כשהוא התאושש משבר ברגלו.
בסוף המאה ה-18 ברמינגהאם פיתחה רשת של בתי ספר פרטיים ללימוד ציור, שהוקמה כדי לתמוך בצרכים של יצרני מוצרי מתכת יוקרתיים בעיירה, אך גם עודדו חינוך לאמנות, וטיפחו את הייחודיות. קוקס נרשם בתחילה לאקדמיה של ג'וזף ברבר, שם למדו עמיתיו האמן צ'ארלס ברבר והחרט ויליאם רדקליף, שניהם הפכו לדמויות חשובות בחייו.
בגיל 15 לערך קוקס היה חניך אצל הצייר אלברט פילדר, שהפיק מיניאטורות ודיוקן פורטרטים. ביוגרפים מוקדמים של קוקס טוענים כי הוא עזב את חניכותו לאחר התאבדותו של פילדר, כאשר אחד מהם דיווח כי קוקס עצמו גילה את גופתו התלויה של אדוניו, אך זה כנראה מיתוס. בשלב מסוים במהלך אמצע 1800 הוענקה לקוקס הזדמנות עבודה אצל ויליאם מקרידי בתיאטרון בירמינגהם, בתחילה כעוזר בהכנת צבעים והכנת בדים לציירי התפאורה, אך משנת 1801 צייר את הנוף בעצמו ובשנת 1802 הוביל את צוות עוזריו שלו. וזכה בפרסום על תפאורותיו המוצלחות.